Vážení cestujúci,

dňom 24. 1. 2019 v železničnej stanici Bratislava hlavná stanica boli spustené
do prevádzky zrekonštruovaný bývalý batožinový podchod a nové samoobslužné
výťahy na nástupištiach č. 1 - 5. Týmto sa zabezpečil bezbariérový prístup
imobilných cestujúcich z predstaničného priestoru priamo na jednotlivé
nástupištia k vlaku bez nutnosti sprevádzania cestujúcich zamestnancami
dopravcu cez koľajisko úrovňovými priechodmi. Prístup k výťahom je vybavený
aj vodiacimi lištami a Braillovým písmom pre nevidiacich a slabozrakých
cestujúcich.

Bezbariérová prístupová cesta pre ZPO/OZP je cez vstupnú halu prijímacej
budovy nájazdovou rampou do odchodového vestibulu a na nástupište č. 1,
resp. nájazdovou rampou do príchodového vestibulu a na nástupište č. 1. Na
nástupištia č. 2, 3, 4, 5 z nástupišťa č. 1 samoobslužným výťahom do
podchodu pod koľajiskom a ďalej podchodom k samoobslužným výťahom na
jednotlivé nástupištia, na nástupište č. 6 priamo z nástupišťa č. 1. Odchod
z nástupišťa opačným smerom.

Pre včasný nástup imobilného cestujúceho do vlaku sa odporúča príchod na
železničnú stanicu 30 minút pred odchodom vlaku. V prípade nefunkčnosti
výťahov bezpečný prístup na nástupište sprevádzaním imobilného cestujúceho
zabezpečia zamestnanci Regiojetu.

Vl.Krajíček SONS